**LĒMUMS**

Liepājā

|  |  |
| --- | --- |
| 2024. gada 14. novembrī |  Nr.443/11(prot. Nr.11, 23.§) |

Par lietošanas tiesību aprobežojumu

zemesgabalu Skolas ielā 9 un

Baznīcas ielā 7, Liepājā daļām

 Liepājas valstspilsētas pašvaldība ir saņēmusi akciju sabiedrības “Sadales tīkls” 2024. gada 22. oktobra vēstuli Nr.308000-10/1293 “Par aprobežojuma līguma noslēgšanu Skolas ielā 9 un Baznīcas ielā 7, Liepājā”, kurā norādīts, ka saskaņā ar SIA “Elnetworks” izstrādāto projektu “Elektrouzlāde Baznīcas ielā 7, Liepājā (IO-257598)” paredzēts izbūvēt elektropārvades kabeļu līniju ar sadalni pašvaldībai piederošajās zemes vienībās Skolas ielā 9 un Baznīcas ielā 7, kā rezultātā veidosies jauns apgrūtinājums – elektropārvaldes kabeļu līnija ar aizsargjoslu 55 m2.

 Pamatojoties uz Pašvaldību likuma 73. panta trešo daļu, Enerģētikas likuma 19. panta pirmo daļu, 19.1 un 24. pantu, Ministru kabineta 2006. gada 25. jūlija noteikumiem Nr.603 “Kārtība, kādā aprēķināma un izmaksājama atlīdzība par energoapgādes objekta ierīkošanai vai rekonstrukcijai nepieciešamā zemes īpašuma lietošanas tiesību ierobežošanu”, izskatot akciju sabiedrības “Sadales tīkls” 2024. gada 22. oktobra vēstuli Nr.308000-10/1293 “Par aprobežojuma līguma noslēgšanu Skolas ielā 9 un Baznīcas ielā 7, Liepājā”, Liepājas valstspilsētas pašvaldības Nekustamo īpašumu jautājumu konsultatīvās komisijas 2024. gada 28. oktobra priekšlikumu (sēdes protokols Nr.20) un Liepājas valstspilsētas pašvaldības domes pastāvīgās Attīstības komitejas 2024. gada 7. novembra lēmumu (sēdes protokols Nr.11), Liepājas valstspilsētas pašvaldības dome **nolemj:**

1. Atbalstīt akciju sabiedrības “Sadales tīkls” lūgumu un atļaut par labu akciju sabiedrībai “Sadales tīkls” (reģistrācijas Nr.40003857687; juridiskā adrese: Šmerļa iela 1, Rīga) noteikt lietošanas tiesību aprobežojumu Liepājas valstspilsētas pašvaldības nekustamajiem īpašumiem, zemes vienības Liepājā Skolas ielā 9 (kadastra apzīmējums 1700 033 0308) daļai 47 m2 platībā un zemes vienības Liepājā Baznīcas ielā 7 (kadastra apzīmējums 1700 033 0069) daļai 8 m2 platībā (pielikumā) elektroapgādes objekta – elektropārvades kabeļu līnijas ar sadalni – ierīkošanai un ekspluatācijai. Zemesgabala platība var tikt precizēta pēc projekta apstiprināšanas.

2. Pilnvarot Liepājas Nekustamā īpašuma pārvaldes vadītāju Liepājas
valstspilsētas pašvaldības vārdā noslēgt līgumu ar akciju sabiedrību “Sadales tīkls” par lēmuma 1. punktā minēto lietošanas tiesību aprobežojumu, paredzot par to vienreizēju atlīdzību, saskaņā ar Ministru kabineta 2006. gada 25. jūlija noteikumiem Nr.603 “Kārtība, kādā aprēķināma un izmaksājama atlīdzība par energoapgādes objekta ierīkošanu vai rekonstrukcijai nepieciešamā zemes īpašuma atsavināšanu vai lietošanas tiesību ierobežošanu”.

3. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas Nekustamā īpašuma pārvaldei, Attīstības pārvaldei, AS “Sadales tīkls” |